
PRIJEDLOG
Na temelju članka 15. stavka 2. Zakona o javnoj nabavi („Narodne novine“, broj 120/16., 114/22. i 48/26.) i članka 28. Statuta Općine Blato („Službeni glasnik Općine Blato“, broj 2/21), Općinsko vijeće Općine Blato dana ___. ___________ 2026. godine donosi
PRAVILNIK
O PROVEDBI POSTUPAKA JEDNOSTAVNE NABAVE
U OPĆINI BLATO

I. OPĆE ODREDBE
Predmet Pravilnika
Članak 1.
(1) Ovim Pravilnikom o provedbi postupaka jednostavne nabave (u daljnjem tekstu: Pravilnik) uređuju se pravila, uvjeti i postupci nabave roba, usluga i radova procijenjene vrijednosti manje od pragova propisanih Zakonom o javnoj nabavi za primjenu propisa o javnoj nabavi (u daljnjem tekstu: jednostavna nabava), a koje provodi Općina Blato (u daljnjem tekstu: Općina), i to:
– za nabavu robe i usluga procijenjene vrijednosti manje od 50.000,00 eura,
– za nabavu radova procijenjene vrijednosti manje od 100.000,00 eura.
(2) Procijenjena vrijednost nabave određuje se odgovarajućom primjenom odredbi Zakona o javnoj nabavi („Narodne novine“, broj 120/16., 114/22. i 48/26.; u daljnjem tekstu: Zakon) te se ne smije dijeliti radi izbjegavanja primjene odgovarajućeg postupka.
(3) Izračunavanje procijenjene vrijednosti nabave temelji se na ukupnom iznosu, bez poreza na dodanu vrijednost (PDV).
(4) Općina u provedbi jednostavne nabave nije obvezna primjenjivati postupke javne nabave propisane Zakonom, već postupa sukladno odredbama ovog Pravilnika, poštujući načela javne nabave i pravila o sprječavanju sukoba interesa.
(5) Izrazi koji se koriste u ovom Pravilniku, a imaju rodno značenje, odnose se jednako na muški i ženski rod.
Pojmovi
Članak 2.
U smislu ovog Pravilnika pojedini pojmovi imaju sljedeće značenje:
1. EOJN RH – Elektronički oglasnik javne nabave Republike Hrvatske,
2. modul jednostavne nabave – modul EOJN RH putem kojega se provode postupci jednostavne nabave,
3. Povjerenstvo – Povjerenstvo za provedbu postupka jednostavne nabave koje imenuje Općinski načelnik Općine Blato,
4. ovlašteni predstavnici naručitelja – članovi Povjerenstva i druge osobe koje sudjeluju u pripremi i provedbi postupka jednostavne nabave,
5. evidencijski broj nabave – jedinstvena oznaka postupka jednostavne nabave koju određuje Općina,
6. nadležni upravni odjel – upravni odjel Općine Blato u čiji djelokrug pripada pojedini predmet nabave, koji obavlja stručne i administrativne poslove u pripremi i provedbi postupaka jednostavne nabave.
Sprječavanje sukoba interesa
Članak 3.
(1) Na sve postupke jednostavne nabave koji se provode na temelju ovog Pravilnika na odgovarajući način primjenjuju se odredbe članaka 75. do 83. Zakona kojima se uređuju sprječavanje, prepoznavanje i uklanjanje sukoba interesa.
(2) Općinski načelnik Općine Blato i ovlašteni predstavnici naručitelja koji sudjeluju u pripremi i provedbi postupka jednostavne nabave dužni su potpisati izjavu o postojanju ili nepostojanju sukoba interesa s gospodarskim subjektima u smislu članaka 76. i 77. Zakona.
(3) U slučaju saznanja o postojanju sukoba interesa, ovlašteni predstavnik naručitelja obvezan je odmah, a najkasnije dan nakon saznanja, izuzeti se iz provedbe postupka i o tome obavijestiti Općinskog načelnika Općine Blato, koji postupa sukladno članku 81. Zakona.
(4) Općina vodi i ažurira popis gospodarskih subjekata s kojima je Općinski načelnik odnosno ovlašteni predstavnik naručitelja u sukobu interesa te isti objavljuje na internetskim stranicama Općine Blato sukladno članku 80. Zakona.
Načela javne nabave
Članak 4.
(1) Općina je u provedbi postupaka jednostavne nabave obvezna poštivati načela javne nabave iz članka 4. Zakona, a osobito načela tržišnog natjecanja, jednakog tretmana, zabrane diskriminacije, transparentnosti i razmjernosti.
(2) Načelo tržišnog natjecanja primjenjuje se na način da Općina, kad god je to moguće i razumno s obzirom na predmet nabave, osigurava sudjelovanje većeg broja gospodarskih subjekata, osobito:
– upućivanjem poziva za dostavu ponuda većem broju gospodarskih subjekata,
– javnom objavom postupka jednostavne nabave kada je to propisano ovim Pravilnikom,
– izbjegavanjem neopravdanih tehničkih specifikacija ili uvjeta koji bi mogli neopravdano ograničiti tržišno natjecanje.
(3) Načelo jednakog tretmana i zabrane diskriminacije primjenjuje se na način da Općina svim gospodarskim subjektima osigurava jednake uvjete sudjelovanja u postupku jednostavne nabave, osobito dostavljanjem istih informacija svim pozvanim gospodarskim subjektima i izbjegavanjem tehničkih specifikacija ili uvjeta koji neopravdano pogoduju određenom gospodarskom subjektu.
(4) Načelo transparentnosti primjenjuje se kroz jasno i nedvojbeno definiranje predmeta nabave i uvjeta postupka, pravodobno davanje pojašnjenja ili dopuna dokumentacije o nabavi, dokumentiranje svih radnji u postupku i javnu objavu postupaka jednostavne nabave kada je to propisano ovim Pravilnikom.
(5) Načelo razmjernosti primjenjuje se na način da uvjeti sposobnosti gospodarskih subjekata, tehničke specifikacije, rokovi i drugi zahtjevi budu razmjerni predmetu nabave, njegovoj procijenjenoj vrijednosti i složenosti.
(6) Općina je obvezna planirati i provoditi nabavu na način kojim se sprječava neopravdano dijeljenje predmeta nabave s ciljem izbjegavanja primjene Zakona ili odredbi ovog Pravilnika.
(7) Sve radnje u postupku jednostavne nabave moraju biti primjereno dokumentirane.
(8) Osobe koje sudjeluju u pripremi i provedbi postupaka jednostavne nabave dužne su postupati zakonito, nepristrano i profesionalno.

II. NOSITELJI PROVEDBE POSTUPKA
Nadležnost za provedbu postupka
Članak 5.
(1) Postupke jednostavne nabave u Općini Blato provodi:
1. Općinski načelnik Općine Blato ili službenik kojeg općinski načelnik za to pisanom odlukom ovlasti – za postupke procijenjene vrijednosti manje od 15.000,00 eura,
2. Povjerenstvo za provedbu postupka jednostavne nabave (u daljnjem tekstu: Povjerenstvo) – za postupke procijenjene vrijednosti jednake ili veće od 15.000,00 eura.
(2) Odluku o odabiru ponude odnosno odluku o poništenju postupka jednostavne nabave donosi Općinski načelnik Općine Blato.
(3) Ugovor o jednostavnoj nabavi odnosno narudžbenicu potpisuje Općinski načelnik Općine Blato.
(4) Stručne i administrativne poslove u pripremi i provedbi postupaka jednostavne nabave (izrada prijedloga poziva i dokumentacije, komunikacija s gospodarskim subjektima, vođenje evidencija te drugi poslovi određeni ovim Pravilnikom) obavlja nadležni upravni odjel Općine Blato.
Povjerenstvo za provedbu postupka jednostavne nabave
Članak 6.
(1) Povjerenstvo iz članka 5. stavka 1. točke 2. ovog Pravilnika imenuje Općinski načelnik Općine Blato posebnom odlukom o pokretanju postupka jednostavne nabave.
(2) Povjerenstvo se sastoji od najmanje tri (3) člana, od kojih najmanje jedan (1) član ima važeći certifikat iz područja javne nabave, kada je to propisano Zakonom i propisima donesenima na temelju Zakona.
(3) U Povjerenstvo se mogu imenovati i vanjski stručnjaci iz pojedinih područja, ukoliko se to smatra potrebnim s obzirom na složenost predmeta nabave.
(4) Odlukom o imenovanju Povjerenstva određuje se jedan član kao koordinator Povjerenstva, koji koordinira aktivnosti i postupanje svih članova Povjerenstva u postupku jednostavne nabave.
(5) Zadaci Povjerenstva su:
– koordiniranje pripreme i provedbe postupka jednostavne nabave,
– priprema dokumentacije o nabavi i poziva za dostavu ponuda,
– upućivanje poziva za dostavu ponuda gospodarskim subjektima,
– zaprimanje, otvaranje, pregled i ocjena ponuda,
– izrada Zapisnika o otvaranju, pregledu i ocjeni ponuda,
– izrada prijedloga odluke o odabiru ili poništenju postupka.
(6) Povjerenstvo sve radnje u postupku obavlja po načelu kolegijalnosti, a odluke donosi većinom glasova svojih članova.

III. RAZGRANIČENJE I PROVEDBA POSTUPAKA
Razgraničenje postupaka prema procijenjenoj vrijednosti
Članak 7.
Postupci jednostavne nabave i njihova provedba razlikuju se s obzirom na procijenjenu vrijednost nabave kako slijedi:
1. postupci procijenjene vrijednosti manje od 5.000,00 eura,
2. postupci procijenjene vrijednosti jednake ili veće od 5.000,00 eura, a manje ili jednake 15.000,00 eura,
3. postupci procijenjene vrijednosti veće od 15.000,00 eura, a manje ili jednake 25.000,00 eura za robe i usluge, odnosno manje ili jednake 45.000,00 eura za radove,
4. postupci procijenjene vrijednosti veće od 25.000,00 eura i manje od 50.000,00 eura za robe i usluge, odnosno veće od 45.000,00 eura i manje od 100.000,00 eura za radove.
Plan nabave
Članak 8.
(1) Općina donosi Plan nabave za kalendarsku godinu i objavljuje ga u EOJN RH u rokovima propisanim Zakonom.
(2) Plan nabave i sve njegove izmjene i dopune objavljuju se u EOJN RH sukladno članku 28. Zakona.
(3) Plan nabave i njegove izmjene i dopune donosi Općinski načelnik Općine Blato, a prijedlog Plana nabave izrađuju nadležni upravni odjeli na temelju iskazanih potreba i sredstava planiranih u proračunu Općine Blato.
Nabava do 5.000,00 eura
Članak 9.
(1) Za nabavu procijenjene vrijednosti manje od 5.000,00 eura Općinski načelnik Općine Blato ili službenik kojeg općinski načelnik za to pisanom odlukom ovlasti može provesti nabavu na temelju jedne prikupljene ponude, internetskog cjenika, ponude zaprimljene elektroničkom poštom ili izdavanjem narudžbenice.
(2) Narudžbenicu izdaje i potpisuje Općinski načelnik Općine Blato ili službenik kojeg Općinski načelnik pisanom odlukom ovlasti.
(3) Evidencija o izdanim narudžbenicama i sklopljenim ugovorima čuva se u tajništvu i računovodstvu Općine Blato.
Zahtjev za pokretanje postupka
Članak 10.
(1) Prije pokretanja postupka jednostavne nabave procijenjene vrijednosti jednake ili veće od 5.000,00 eura provodi se istraživanje tržišta za predmetnu nabavu. Podaci prikupljeni istraživanjem tržišta moraju biti primjereno dokumentirani u bilješci ili drugom odgovarajućem dokumentu.
(2) Postupak jednostavne nabave pokreće se Odlukom o pokretanju postupka koju donosi Općinski načelnik Općine Blato.
(3) Odluka o pokretanju postupka sadrži najmanje sljedeće podatke:
– naziv predmeta nabave,
– redni broj iz Plana nabave (ako je primjenjivo),
– procijenjenu vrijednost nabave,
– izvor planiranih sredstava,
– podatke o Povjerenstvu (za postupke iznad 15.000,00 eura).
(4) Ako predmet nabave nije planiran u Planu nabave za tekuću kalendarsku godinu, istovremeno s Odlukom o pokretanju postupka donosi se izmjena odnosno dopuna Plana nabave.
Nabava od 5.000,00 do 15.000,00 eura
Članak 11.
(1) Za nabavu procijenjene vrijednosti jednake ili veće od 5.000,00 eura, a manje ili jednake 15.000,00 eura, Općinski načelnik Općine Blato ili službenik kojeg općinski načelnik za to pisanom odlukom ovlasti upućuje poziv za dostavu ponuda na adresu najmanje jednog (1) gospodarskog subjekta, za koji postoje saznanja da obavlja djelatnost vezanu uz predmet nabave.
(2) Poziv za dostavu ponuda dostavlja se elektroničkom poštom, neposrednom dostavom ili poštom, uz obvezan dokaz da je dostava izvršena, istovremeno svakom pozvanom gospodarskom subjektu.
(3) Ponude se zaprimaju, otvaraju, pregledavaju i ocjenjuju sukladno člancima 17. i 18. ovog Pravilnika.
Nabava veća od 15.000,00 eura – obvezna provedba u EOJN RH


Članak 12.
(1) Postupak jednostavne nabave čija je procijenjena vrijednost veća od 15.000,00 eura Općina je obvezna provoditi putem modula jednostavne nabave u EOJN RH, sukladno članku 15. stavku 5. Zakona.
(2) U postupcima jednostavne nabave čija je procijenjena vrijednost veća od 15.000,00 eura, a manja ili jednaka 25.000,00 eura za robe i usluge, odnosno manja ili jednaka 45.000,00 eura za radove, Povjerenstvo poziv za dostavu ponuda upućuje jednom ili više gospodarskih subjekata, za koje postoje saznanja da obavljaju djelatnost vezanu uz predmet nabave, putem modula jednostavne nabave u EOJN RH, bez obveze javne objave.
(3) Za nabavu robe i usluga čija je procijenjena vrijednost veća od 25.000,00 eura, te za nabavu radova čija je procijenjena vrijednost veća od 45.000,00 eura, Povjerenstvo je obvezno provesti postupak jednostavne nabave putem javne objave u modulu jednostavne nabave EOJN RH, sukladno članku 15. stavku 6. Zakona. Istovremeno s javnom objavom, Povjerenstvo može uputiti dodatni poziv pojedinom gospodarskom subjektu za sudjelovanje u postupku.
Iznimke od javne objave
Članak 13.
(1) Iznimno od članka 12. stavka 3. ovog Pravilnika, Povjerenstvo nije obvezno provesti postupak jednostavne nabave putem javne objave u modulu jednostavne nabave EOJN RH, već poziv za dostavu ponuda upućuje sukladno članku 12. stavku 2. ovog Pravilnika:
a) ako u prethodno provedenom postupku jednostavne nabave nije podnesena nijedna ponuda ili nijedna valjana ponuda, pod uvjetom da početni ugovorni uvjeti nisu bitno izmijenjeni,
b) ako zbog objektivnih razloga predmet nabave može izvršiti, isporučiti ili pružiti samo određeni gospodarski subjekt, i to:
    1. ako je predmet nabave stvaranje ili stjecanje jedinstvenog umjetničkog djela ili umjetničke izvedbe,
    2. ako iz tehničkih razloga predmet nabave može isporučiti samo određeni gospodarski subjekt, ili
    3. ako je to nužno radi zaštite isključivih prava, uključujući prava intelektualnog vlasništva,
c) ako postoji iznimna žurnost uzrokovana događajima koje Općina nije mogla predvidjeti niti na njih utjecati.
(2) Razlozi za primjenu iznimke iz stavka 1. ovog članka navode se i obrazlažu u objavi u modulu jednostavne nabave EOJN RH.

IV. DOKUMENTACIJA O NABAVI
Sadržaj poziva za dostavu ponuda


Članak 14.
(1) Postupak jednostavne nabave započinje danom slanja poziva za dostavu ponuda jednom ili više gospodarskih subjekata na dokaziv način, odnosno objavom u modulu jednostavne nabave EOJN RH za postupke iz članka 12. ovog Pravilnika.
(2) Poziv za dostavu ponuda mora biti jasan, razumljiv i nedvojben te izrađen na način da sadrži sve potrebne podatke koji ponuditelju omogućavaju izradu i dostavu ponude.
(3) Poziv za dostavu ponuda sadrži najmanje:
– naziv i sjedište Općine Blato,
– opis predmeta nabave i tehničke specifikacije,
– procijenjenu vrijednost nabave,
– troškovnik,
– kriterij za odabir ponude,
– način i uvjete plaćanja,
– rok i mjesto isporuke robe, pružanja usluge ili izvršenja radova,
– rok za dostavu ponuda,
– rok valjanosti ponude,
– kontakt osobu, broj telefona i adresu elektroničke pošte.
(4) Ovisno o složenosti predmeta nabave, poziv za dostavu ponuda može sadržavati i:
– razloge isključenja ponuditelja i dokaze za isključenje,
– uvjete sposobnosti gospodarskih subjekata (pravne, poslovne, ekonomske, financijske, tehničke, stručne) i dokaze sposobnosti,
– bitne i posebne uvjete za izvršenje ugovora,
– vrste, sredstva i uvjete jamstva,
– prijedlog ugovora o jednostavnoj nabavi,
– projektnu dokumentaciju, nacrte, crteže, modele, uzorke (ukoliko je primjenjivo).
(5) Cijena uvijek mora biti jedan od kriterija za odabir ponude, ili kao kriterij najniže cijene ili kao jedan od kriterija za odabir ekonomski najpovoljnije ponude.
(6) Rok za dostavu ponuda iznosi minimalno pet (5) kalendarskih dana od dana slanja poziva, odnosno od dana objave u EOJN RH.
(7) Iznimno, radi žurnosti ili za slučaj ponavljanja postupka jednostavne nabave, može se odrediti kraći rok za dostavu ponuda.
Analogna primjena pojedinih odredbi Zakona
Članak 15.
(1) U postupcima jednostavne nabave Općina može, kada je to primjereno predmetu nabave, primijeniti pojedine institute Zakona kao što su pojašnjenje i upotpunjavanje ponude, ispravak računske pogreške, provjera neuobičajeno niske ponude, uz poštivanje načela javne nabave.
(2) Primjena instituta iz stavka 1. ovog članka odnosi se na svrhu i način postupanja s ponudama, dok se rokovi i druga procesna pravila primjenjuju sukladno odredbama ovog Pravilnika.
(3) U slučaju nedoumica ili pravnih praznina u primjeni ovog Pravilnika, pojedine odredbe tumače se uzimajući u obzir svrhu i načela Zakona te praksu njegove primjene, na odgovarajući način i samo ako priroda postupka jednostavne nabave to dopušta.
Komunikacija u postupku
Članak 16.
(1) U postupcima jednostavne nabave iz članka 12. ovog Pravilnika komunikacija i razmjena informacija između Općine Blato i gospodarskih subjekata obavlja se elektroničkim sredstvima komunikacije putem EOJN RH.
(2) U postupcima jednostavne nabave iz članka 11. ovog Pravilnika komunikacija se može obavljati elektroničkom poštom, neposrednom dostavom, poštom ili kombinacijom navedenih sredstava komunikacije, koja se odabiru ovisno o predmetu nabave.
(3) U roku za dostavu ponuda gospodarski subjekti mogu zatražiti objašnjenja ili izmjene vezane uz poziv za dostavu ponuda.
(4) Odgovor na zatražena objašnjenja ili izmjene Općina dostavlja izravno svim pozvanim gospodarskim subjektima, bez navođenja podataka o podnositelju zahtjeva, odnosno objavom u modulu jednostavne nabave EOJN RH za postupke iz članka 12. ovog Pravilnika.

V. PONUDA
Sadržaj i izrada ponude
Članak 17.
(1) Ponuda je pisana izjava volje ponuditelja da isporuči robu, pruži uslugu ili izvede radove u skladu s uvjetima i zahtjevima navedenim u pozivu za dostavu ponuda i dokumentaciji o nabavi.
(2) Sadržaj ponude i način izrade ponude propisuju se pozivom za dostavu ponuda i/ili dokumentacijom o nabavi.
(3) Pri izradi ponude ponuditelj se mora pridržavati zahtjeva i uvjeta iz poziva za dostavu ponuda i dokumentacije o nabavi te ne smije mijenjati ni nadopunjavati tekst poziva za dostavu ponuda i dokumentacije o nabavi.
(4) U roku za dostavu ponude ponuditelj može izmijeniti svoju ponudu, nadopuniti je ili od nje odustati.
(5) Na zahtjev Općine Blato ponuditelj može produžiti rok valjanosti svoje ponude.
(6) Ponuda se izrađuje u pisanom obliku, na hrvatskom jeziku i latiničnom pismu, a dostavlja se u roku i na način propisan u pozivu za dostavu ponuda.

VI. ZAPRIMANJE, OTVARANJE, PREGLED I OCJENA PONUDA
Postupak odabira


Članak 18.
(1) Za postupke iz članka 11. ovog Pravilnika, ponude se mogu dostavljati neposredno u tajništvu Općine Blato, posredno putem ovlaštenog pružatelja poštanskih usluga preporučenom poštanskom pošiljkom na adresu Općine Blato, ili se mogu koristiti elektronička sredstva komunikacije dostavom ponuda na adresu elektroničke pošte Općine Blato.
(2) Za postupke iz članka 12. ovog Pravilnika, ponude se dostavljaju elektroničkim sredstvima komunikacije putem modula jednostavne nabave EOJN RH.
(3) Zaprimanje pravodobno dostavljenih ponuda vrši se upisivanjem u Upisnik o zaprimanju ponuda prema redoslijedu zaprimanja, koji je sastavni dio Zapisnika o otvaranju, pregledu i ocjeni ponuda.
(4) Nakon isteka roka za dostavu ponuda, vrši se otvaranje zaprimljenih ponuda. Otvaranje ponuda u postupcima jednostavne nabave iz članka 11. ovog Pravilnika nije javno. Za postupke iz članka 12. ovog Pravilnika otvaranje ponuda provodi se kroz modul jednostavne nabave EOJN RH, sukladno tehničkim mogućnostima i postavkama modula.
(5) Postupak zaprimanja, otvaranja, pregleda, ocjene i prijedloga odabira pravovremeno dostavljenih ponuda obavlja:
– Općinski načelnik Općine Blato ili službenik kojeg općinski načelnik za to pisanom odlukom ovlasti – za postupke iz članka 11. ovog Pravilnika,
– Povjerenstvo – za postupke iz članka 12. ovog Pravilnika.
(6) O postupku otvaranja, pregleda i ocjene ponuda sastavlja se Zapisnik o otvaranju, pregledu i ocjeni ponuda.
Razlozi odbijanja ponude
Članak 19.
(1) Općina će odbiti ponudu kao nevaljanu, ako:
a) ponuda nije dostavljena u roku određenom u pozivu za dostavu ponuda,
b) ponuda nije potpuna ili nije razumljiva, a nedostatak nije moguće otkloniti pojašnjenjem ili upotpunjavanjem ponude,
c) ponuda ne ispunjava uvjete ili zahtjeve iz poziva za dostavu ponuda,
d) ponuđeni predmet nabave ne odgovara tehničkim specifikacijama ili drugim zahtjevima Općine Blato,
e) ponuditelj nije dokazao ispunjavanje uvjeta sposobnosti, ako su takvi uvjeti bili propisani,
f) postoje razlozi za isključenje ponuditelja, ako su bili propisani pozivom za dostavu ponuda,
g) cijena ponude je neuobičajeno niska, a ponuditelj nije dostavio prihvatljivo obrazloženje,
h) ponuda je protivna propisima ili uvjetima iz poziva za dostavu ponuda.
(2) Prije odbijanja ponude zbog razloga iz stavka 1. točke g) ovog članka, Općina će pisanim putem od ponuditelja zatražiti objašnjenje s podacima o sastavnim elementima ponude koji se smatraju bitnima za izvršenje ugovora, u primjerenom roku ne kraćem od pet (5) kalendarskih dana.
(3) Općina može prihvatiti ponudu čija je cijena veća od procijenjene vrijednosti nabave ako su za tu nabavu osigurana financijska sredstva.
(4) Ako financijska sredstva nisu osigurana, Općina će odbiti takvu ponudu ili poništiti postupak jednostavne nabave.
Odluka o odabiru ili poništenju
Članak 20.
(1) Odluku o odabiru ponude odnosno odluku o poništenju postupka jednostavne nabave donosi Općinski načelnik Općine Blato na temelju Zapisnika o otvaranju, pregledu i ocjeni ponuda, odnosno na prijedlog Povjerenstva za postupke iz članka 12. ovog Pravilnika.
(2) Odluka o odabiru sadrži najmanje sljedeće podatke:
– naziv naručitelja,
– predmet nabave,
– evidencijski broj nabave,
– procijenjenu vrijednost nabave,
– naziv, adresu i OIB ponuditelja čija je ponuda odabrana,
– cijenu odabrane ponude,
– obrazloženje razloga odbijanja ponuda drugih ponuditelja (ako je primjenjivo).
(3) Odluka o odabiru ili poništenju, zajedno sa Zapisnikom o otvaranju, pregledu i ocjeni ponuda, dostavlja se bez odgode svim ponuditeljima koji su sudjelovali u postupku, na dokaziv način. Za postupke iz članka 12. ovog Pravilnika, dostava se vrši putem modula jednostavne nabave EOJN RH.
(4) Općina može poništiti postupak jednostavne nabave osobito ako nije zaprimljena nijedna valjana ponuda, ako su cijene ponuda veće od procijenjene vrijednosti nabave a nisu osigurana dodatna financijska sredstva, ako je to potrebno radi zaštite javnog interesa, ili ako su nastupile okolnosti koje onemogućuju provedbu postupka.
VII. ROK MIROVANJA I PRAVNA ZAŠTITA
Rok mirovanja
Članak 21.
(1) U postupcima jednostavne nabave procijenjene vrijednosti veće od 15.000,00 eura, nakon dostave odluke o odabiru ponuditeljima, Općina ne smije sklopiti ugovor o nabavi odnosno izdati narudžbenicu prije isteka roka za podnošenje prigovora propisanog člankom 22. ovog Pravilnika.
(2) Rok iz stavka 1. ovog članka predstavlja rok mirovanja.
(3) Ako u roku iz stavka 1. ovog članka nije podnesen prigovor, odluka o odabiru postaje izvršna istekom roka za podnošenje prigovora.
(4) U postupcima jednostavne nabave procijenjene vrijednosti manje ili jednake 15.000,00 eura, odluka o odabiru može se izvršiti odmah nakon njezine dostave odabranom ponuditelju.
(5) Rok mirovanja ne primjenjuje se ako je u postupku jednostavne nabave zaprimljena samo jedna valjana ponuda.
Pravna zaštita – prigovor
Članak 22.
(1) Gospodarski subjekt koji ima ili je imao interes za dobivanje ugovora u postupcima jednostavne nabave čija je procijenjena vrijednost veća od 15.000,00 eura može podnijeti prigovor na radnje Općine Blato u postupku jednostavne nabave, a osobito na:
a) sadržaj poziva za dostavu ponuda odnosno dokumentacije o nabavi,
b) postupak pregleda i ocjene ponuda,
c) odluku o odabiru ponude ili odluku o poništenju postupka jednostavne nabave.
(2) Prigovor se podnosi Općinskom načelniku Općine Blato u pisanom obliku, putem elektroničke pošte ili na drugi način određen u dokumentaciji o nabavi.
(3) Prigovor mora sadržavati najmanje: podatke o gospodarskom subjektu koji podnosi prigovor, oznaku postupka jednostavne nabave, radnju Općine Blato na koju se prigovor odnosi, razloge prigovora i obrazloženje, dokaze na kojima se prigovor temelji i prijedlog načina otklanjanja navodne nepravilnosti.
(4) Prigovor se podnosi u sljedećim rokovima:
a) u roku od 3 kalendarska dana od dana dostave odluke o odabiru ili odluke o poništenju postupka, kada se prigovor odnosi na te odluke odnosno na postupak pregleda i ocjene ponuda,
b) najkasnije do isteka roka za dostavu ponuda, kada se prigovor odnosi na sadržaj poziva odnosno dokumentacije o nabavi.
(5) Općinski načelnik Općine Blato dužan je o prigovoru odlučiti rješenjem, u roku od 8 dana od dana podnošenja prigovora, sukladno članku 156. Zakona o općem upravnom postupku („Narodne novine“, broj 47/09. i 110/21.; u daljnjem tekstu: ZUP).
(6) Povodom prigovora Općinski načelnik Općine Blato rješenjem može:
a) odbaciti prigovor ako nije pravodoban ili nije dopušten,
b) odbiti prigovor kao neosnovan,
c) prihvatiti prigovor i naložiti otklanjanje utvrđenih nepravilnosti,
d) poništiti postupak jednostavne nabave ili njegov dio.
(7) Podnošenje prigovora u pravilu odgađa sklapanje ugovora odnosno izdavanje narudžbenice, osim ako Općinski načelnik Općine Blato ocijeni da bi odgoda štetila javnom interesu, kao i u slučaju iznimne žurnosti iz članka 13. stavka 1. točke c) ovog Pravilnika.
(8) Rješenje o prigovoru dostavlja se podnositelju prigovora bez odgode, elektroničkim sredstvima komunikacije putem modula jednostavne nabave EOJN RH, odnosno na način određen u dokumentaciji o nabavi.
(9) U postupcima jednostavne nabave procijenjene vrijednosti manje ili jednake 15.000,00 eura prigovor nije dopušten.
(10) O prigovoru se odlučuje u upravnom postupku sukladno članku 156. ZUP-a. Rješenje o prigovoru je upravni akt; protiv rješenja žalba nije dopuštena, ali se može pokrenuti upravni spor pred nadležnim upravnim sudom.
Postupak odlučivanja o prigovoru
Članak 23.
(1) O prigovoru odlučuje isključivo Općinski načelnik Općine Blatokao čelnik tijela, bez mogućnosti prijenosa ovlasti odlučivanja na drugu osobu. U slučaju potrebe Općinski načelnik može posebnom odlukom za razmatranje prigovora i izradu prijedloga rješenja o prigovoru imenovati jednu ili više osoba odnosno posebno povjerenstvo, kojim se odlukom o imenovanju određuje sastav i zadaće.
(2) Osobe koje sudjeluju u odlučivanju o prigovoru ne smiju biti osobe koje su sudjelovale u pripremi ili provedbi postupka jednostavne nabave na koji se prigovor odnosi.
(3) Osobe iz stavka 1. ovog članka razmatraju navode prigovora, dokumentaciju postupka te, prema potrebi, mogu zatražiti očitovanje osoba koje su sudjelovale u provedbi postupka jednostavne nabave.
(4) Na temelju provedenog razmatranja izrađuje se prijedlog rješenja o prigovoru koji se dostavlja Općinskom načelniku Općine Blato, koji donosi rješenje o prigovoru.

VIII. SKLAPANJE UGOVORA, IZMJENE I IZVRŠENJE
Sklapanje ugovora
Članak 24.
(1) Po izvršnosti odluke o odabiru, Općina i odabrani ponuditelj sklapaju ugovor o jednostavnoj nabavi u pisanom obliku, odnosno Općina izdaje narudžbenicu odabranom ponuditelju.
(2) Ugovor o jednostavnoj nabavi odnosno narudžbenicu potpisuje Općinski načelnik Općine Blato.
(3) Ugovori o jednostavnoj nabavi sklopljeni temeljem postupaka iz članka 12. ovog Pravilnika mogu se sklapati i razmjenjivati u digitalnom obliku između ugovornih strana uz korištenje kvalificiranog elektroničkog potpisa.
(4) Ugovor o jednostavnoj nabavi mora sadržavati sve bitne sastojke ponude i biti u skladu s uvjetima iz poziva za dostavu ponuda i odabrane ponude.
Izmjena ugovora
Članak 25.
(1) Ugovor o jednostavnoj nabavi može se izmijeniti tijekom njegova trajanja primjenom odgovarajućih odredaba članaka 315. do 321. Zakona, pazeći pri tom da se time ne mijenja bitno predmet ugovora niti narušavaju načela javne nabave.
(2) Izmjene ugovora dopuštene su osobito ako se odnose na:
– manje tehničke prilagodbe koje ne mijenjaju prirodu predmeta nabave,
– produženje rokova izvršenja ugovora zbog objektivnih okolnosti koje Općina nije mogla predvidjeti,
– promjene koje su nužne radi urednog izvršenja ugovora, ako ne mijenjaju bitne elemente ugovora.
(3) Izmjene ugovora ne smiju imati za posljedicu promjenu predmeta nabave, promjenu kriterija na temelju kojih je ponuda odabrana ili značajno povećanje vrijednosti ugovora koje bi utjecalo na izbor postupka nabave.
(4) Svaka izmjena ugovora mora biti pisano obrazložena i dokumentirana u dokumentaciji postupka.
(5) Ako izmjena ugovora podrazumijeva značajno povećanje vrijednosti ugovora ili promjenu predmeta nabave, Općina je dužna provesti novi postupak nabave sukladno ovom Pravilniku.
Praćenje izvršenja ugovora
Članak 26.
(1) Izvršenje jednostavne nabave mora biti u skladu s uvjetima određenim u pozivu za dostavu ponuda, dokumentaciji o nabavi, odabranoj ponudi, izdanoj narudžbenici i sklopljenom ugovoru.
(2) Općina je obvezna kontrolirati izvršenje ugovora odnosno narudžbenice, bez obzira na vrijednost, osobito:
– poštivanje ugovorenih rokova,
– financijsku realizaciju,
– ugovorene i stvarno nabavljene količine,
– kvalitetu izvršenja predmeta nabave,
– primopredaju robe, radova i usluga.
(3) Općinski načelnik Općine Blato posebnom odlukom imenuje odgovornu osobu za praćenje izvršenja pojedinog ugovora.
(4) Odgovorna osoba za praćenje izvršenja ugovora obvezna je o uočenim nepravilnostima ili odstupanjima od ugovorenih uvjeta bez odgode obavijestiti Općinskog načelnika Općine Blato radi poduzimanja odgovarajućih mjera.
(5) U slučaju neispunjenja ugovornih obveza od strane odabranog ponuditelja, Općina može pokrenuti postupak raskida ugovora sukladno odredbama sklopljenog ugovora i propisima obveznog prava.

IX. REGISTAR UGOVORA, EVIDENCIJA I ČUVANJE DOKUMENTACIJE
Registar ugovora
Članak 27.
(1) Općina je obvezna na temelju sklopljenih ugovora i izdanih narudžbenica iz ovog Pravilnika voditi registar za predmete nabave čija je procijenjena vrijednost jednaka ili veća od 5.000,00 eura bez PDV-a. Registar ugovora vodi i ažurira nadležni upravni odjel Općine Blato.
(2) Registar sadrži najmanje sljedeće podatke:
1. predmet nabave odnosno ugovora,
2. iznos sklopljenog ugovora,
3. naziv odabranog ponuditelja odnosno ugovaratelja,
4. konačni iznos koji je isplaćen odabranom ponuditelju odnosno ugovaratelju te obrazloženje ukoliko je taj iznos veći od ugovorenog.
(3) Registar ugovora objavljuje se u EOJN RH sukladno članku 28. Zakona.
Evidencija o ponuditeljima
Članak 28.
(1) Općina vodi internu evidenciju o gospodarskim subjektima koji su sudjelovali u postupcima jednostavne nabave, koja sadrži osobito:
– naziv i OIB gospodarskog subjekta,
– postupke jednostavne nabave u kojima je gospodarski subjekt sudjelovao,
– podatke o izvršenju ugovornih obveza, uključujući eventualno utvrđena odstupanja.
(2) Evidencija iz stavka 1. ovog članka služi Općini Blato u svrhu kvalitetnije pripreme budućih postupaka jednostavne nabave, osobito u dijelu istraživanja tržišta.
Čuvanje dokumentacije
Članak 29.
Općina je obvezna čuvati dokumentaciju o svakom provedenom postupku jednostavne nabave najmanje četiri (4) godine od završetka postupka jednostavne nabave.

X. PRIJELAZNE I ZAVRŠNE ODREDBE
Postupci u tijeku
Članak 30.
Postupci jednostavne nabave koji su započeti prema odredbama Pravilnika o jednostavnoj nabavi (KLASA: 363-02/19-01/17, URBROJ: 2138/02-01-19-01 od 17. travnja 2019. godine) dovršit će se prema odredbama toga pravilnika, sukladno članku 87. Zakona o izmjenama i dopunama Zakona o javnoj nabavi („Narodne novine“, broj 48/26.).
Prestanak važenja
Članak 31.
Danom stupanja na snagu ovoga Pravilnika prestaje važiti Pravilnik o jednostavnoj nabavi (KLASA: 363-02/19-01/17, URBROJ: 2138/02-01-19-01 od 17. travnja 2019. godine).
Stupanje na snagu
Članak 32.
(1) Ovaj Pravilnik objavit će se na mrežnim stranicama Općine Blato.
(2) Ovaj Pravilnik stupa na snagu osmog (8.) dana od dana objave u „Službenom glasniku Općine Blato“.



KLASA: _________________
URBROJ: ___________________
Blato, ___. ___________ 2026.
Predsjednica Općinskog vijeća
_________________________
Franciska Jurišić Bačić, mag. bibl.




PRILOG – OBRASCI
Sastavni dio ovog Pravilnika čine sljedeći obrasci:
	Br.
	Naziv obrasca
	Postupci do 15.000,00 € (čl. 11. Pravilnika)
	Postupci preko 15.000,00 € – kroz EOJN RH (čl. 12. Pravilnika)

	1.
	Odluka o početku postupka jednostavne nabave
	DA – interni akt
	DA – interni akt

	2.
	Poziv za dostavu ponuda
	DA
	NE – poziv generira EOJN RH

	3.
	Ponudbeni list
	DA
	NE – standardiziran u EOJN RH

	4.
	Troškovnik
	DA
	DA – učitava se kao prilog u EOJN RH

	5.
	Zapisnik o otvaranju, pregledu i ocjeni ponuda
	DA
	DA – uz Zapisnik koji generira EOJN RH

	6.
	Odluka o odabiru
	DA – interni akt
	DA – interni akt (učitava se u EOJN RH)

	7.
	Odluka o poništenju postupka
	DA – interni akt
	DA – interni akt (učitava se u EOJN RH)



Legenda: zeleno = obrazac se koristi; narančasto = obrazac se koristi uz dodatne dokumente iz EOJN RH; crveno = obrazac se ne koristi (zamjenjuje ga funkcionalnost EOJN RH).
Zadani obrasci mogu se prilagođavati pojedinom postupku nabave ovisno o složenosti predmeta nabave, kao i nadopuniti nacrtima, projektnom dokumentacijom, crtežima, modelima, uzorcima i slično, u cilju točnijeg određivanja predmeta nabave i zaprimanja što kvalitetnijih ponuda.


Obrazac 1.

REPUBLIKA HRVATSKA
DUBROVAČKO-NERETVANSKA ŽUPANIJA
OPĆINA BLATO
Trg dr. Franje Tuđmana 4, 20271 Blato, OIB: 40097918961
KLASA: 
URBROJ: 
Blato, ___. ___________ 202_.
Općinski načelnik Općine Blato, na temelju članka 10. Pravilnika o provedbi postupaka jednostavne nabave (KLASA: 406-01/26-01/____, URBROJ: ____________ od ___. ___________ 2026.), donosi:
ODLUKU
o početku postupka jednostavne nabave
	1.
	Naziv predmeta nabave
	

	2.
	Redni broj iz Plana nabave
	

	3.
	Evidencijski broj nabave
	

	4.
	Procijenjena vrijednost nabave (€ bez PDV-a)
	

	5.
	Izvor planiranih sredstava
	

	6.
	Vrsta postupka (čl. 7. Pravilnika)
	

	7.
	Planirani datum pokretanja postupka
	

	8.
	Planirani rok izvršenja
	



Za provedbu postupka jednostavne nabave imenuje se Povjerenstvo u sastavu:
1. ________________________________ – koordinator Povjerenstva,
2. ________________________________ – član,
3. ________________________________ – član.

Članovi Povjerenstva dužni su prije početka provedbe postupka potpisati Izjavu o postojanju ili nepostojanju sukoba interesa s gospodarskim subjektima koji se planiraju pozvati u postupak.
Općinski načelnik Općine Blato
_________________________
Jurica Petković, mag. pol. et forens.


Obrazac 2.
Primjena: Ovaj obrazac koristi se isključivo za postupke jednostavne nabave procijenjene vrijednosti od 5.000,00 do 15.000,00 eura (čl. 11. Pravilnika), koji se provode izvan modula jednostavne nabave EOJN RH. Za postupke procijenjene vrijednosti veće od 15.000,00 eura (čl. 12. Pravilnika) poziv generira modul jednostavne nabave EOJN RH.
REPUBLIKA HRVATSKA
DUBROVAČKO-NERETVANSKA ŽUPANIJA
OPĆINA BLATO
Trg dr. Franje Tuđmana 4, 20271 Blato, OIB: 40097918961
Tel: 020/851-041, e-mail: opcina@blato.hr
KLASA: 
URBROJ: 
Blato, ___. ___________ 202_.
Evidencijski broj nabave: ____________
Gospodarski subjekt:
(naziv, adresa, OIB)
POZIV ZA DOSTAVU PONUDE
Poštovani,
Općina Blato (u daljnjem tekstu: Naručitelj) pokrenula je postupak jednostavne nabave za predmet nabave navedenoj niže, te Vam upućuje poziv za dostavu ponude.
1. OPIS PREDMETA NABAVE
Predmet nabave: __________________________________________ (navesti naziv predmeta nabave), sukladno Troškovniku iz ovog Poziva.
Obavijesti u vezi predmeta nabave: u slučaju nejasnoća gospodarski subjekti mogu za vrijeme roka za dostavu ponuda zatražiti dodatne informacije i objašnjenja vezana uz ovaj Poziv.
2. UVJETI NABAVE
– način izvršenja: narudžbenica/ugovor, jednokratno/sukcesivno;
– rok izvršenja: ___ dana od dana primitka narudžbenice/stupanja ugovora na snagu;
– rok trajanja ugovora: ___ dana/mjeseci;
– rok valjanosti ponude: ___ dana od dana otvaranja ponude;
– mjesto izvršenja: sjedište Naručitelja, odnosno sukladno Troškovniku;
– rok, način i uvjeti plaćanja: ___ dana od dana primitka valjanog računa; račun se ispostavlja na adresu Naručitelja, Trg dr. Franje Tuđmana 4, 20271 Blato, s naznakom na računu: „račun za predmet nabave _______";
– cijena ponude: u cijenu ponude bez PDV-a uračunavaju se svi troškovi i popusti ponuditelja; cijenu ponude potrebno je prikazati na način da se iskaže redom: cijena ponude bez PDV-a, iznos PDV-a, te cijena ponude s PDV-om;
– kriterij odabira ponude: najniža cijena / ekonomski najpovoljnija ponuda;
– dokazi sposobnosti: prema potrebi, ovisno o predmetu i vrijednosti nabave i odluci Naručitelja.
3. SASTAVNI DIJELOVI PONUDE
– Ponudbeni list (ispunjen i potpisan od strane ponuditelja),
– Troškovnik (ispunjen i potpisan od strane ponuditelja),
– Dokazi sposobnosti (ako su traženi).
4. NAČIN I ROK DOSTAVE PONUDE
Ponudu je potrebno dostaviti do ___ sati dana ___. ___________ 202_. godine.
Način dostave ponude: neposredno u pisarnici Općine Blato, poštom s naznakom na omotnici „Ponuda za _____________________“, ili elektroničkom poštom, odnosno putem modula jednostavne nabave EOJN RH kada je primjenjivo.
Mjesto dostave ponude: Općina Blato, Trg dr. Franje Tuđmana 4, 20271 Blato, odnosno na adresu elektroničke pošte: opcina@blato.hr
Otvaranje ponuda u postupku jednostavne nabave nije javno.
5. OSTALO
Kontakt osoba: ____________________ (ime, prezime, telefon, e-mail).
Obavijest o rezultatima nabave: Pisanu obavijest o rezultatima nabave Naručitelj će dostaviti svim ponuditeljima u roku od 30 dana od dana isteka roka za dostavu ponuda.
Pravna zaštita: U postupcima jednostavne nabave procijenjene vrijednosti manje ili jednake 15.000,00 eura prigovor nije dopušten.

S poštovanjem,
Općinski načelnik Općine Blato
_________________________
Jurica Petković, mag. pol. et forens.


Obrazac 3.
Primjena: Ovaj obrazac koristi se za postupke jednostavne nabave koji se provode izvan modula jednostavne nabave EOJN RH (postupci procijenjene vrijednosti do 15.000,00 eura, čl. 11. Pravilnika). U postupcima procijenjene vrijednosti veće od 15.000,00 eura (čl. 12. Pravilnika) ponudbeni list je standardiziran u modulu jednostavne nabave EOJN RH.
PONUDBENI LIST
	PODACI O NARUČITELJU

	Naručitelj:
	Općina Blato

	Adresa:
	Trg dr. Franje Tuđmana 4, 20271 Blato

	OIB:
	40097918961

	Odgovorna osoba Naručitelja:
	Jurica Petković, mag. pol. et forens., Općinski načelnik Općine Blato

	PODACI O PONUDITELJU

	Naziv ponuditelja:
	

	Adresa (poslovno sjedište):
	

	OIB:
	

	Broj računa (IBAN):
	

	Ponuditelj u sustavu PDV-a:
	DA / NE  (zaokružiti)

	Adresa za dostavu pošte:
	

	E-pošta:
	

	Kontakt osoba:
	

	Tel.:
	

	PODACI O PONUDI

	Broj ponude:
	

	Datum ponude:
	

	Predmet nabave:
	

	Evidencijski broj nabave:
	

	Cijena ponude bez PDV-a (€):
	

	Iznos PDV-a (€):
	

	Cijena ponude s PDV-om (€):
	

	Rok valjanosti ponude:
	

	Rok isporuke / izvršenja:
	




Za ponuditelja, ovlaštena osoba:
_________________________
(ime, prezime i potpis)


Obrazac 4.
Primjena: Za postupke iz čl. 11. Pravilnika (do 15.000,00 eura) troškovnik se prilaže Pozivu za dostavu ponuda iz Obrasca 2. Za postupke iz čl. 12. Pravilnika (preko 15.000,00 eura) troškovnik se učitava kao prilog u modulu jednostavne nabave EOJN RH.
TROŠKOVNIK
Predmet nabave: _______________________________________________
Ponuditelj nudi cijene predmeta nabave putem ovog Troškovnika te je obvezan nuditi, odnosno ispuniti sve stavke Troškovnika. Nije prihvatljivo precrtavanje ili korigiranje zadane stavke Troškovnika.
	R. br.
	Naziv i opis stavke
	Jedinica mjere
	Količina
	Jed. cijena (€ bez PDV)
	Ukupno (€ bez PDV)

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	CIJENA PONUDE BEZ PDV-a (€):
	

	PDV (___%):
	

	CIJENA PONUDE S PDV-om (€):
	




Za ponuditelja, ovlaštena osoba:
_________________________
(ime, prezime i potpis)


Obrazac 5.
Primjena: Ovaj zapisnik koristi se za postupke jednostavne nabave iz čl. 11. Pravilnika (do 15.000,00 eura). Za postupke iz čl. 12. Pravilnika (preko 15.000,00 eura) dodatno se preuzima i čuva u spisu predmeta i zapisnik koji generira modul jednostavne nabave EOJN RH.
REPUBLIKA HRVATSKA
DUBROVAČKO-NERETVANSKA ŽUPANIJA
OPĆINA BLATO
Trg dr. Franje Tuđmana 4, 20271 Blato, OIB: 40097918961
KLASA: 
URBROJ: 
Blato, ___. ___________ 202_.
ZAPISNIK O OTVARANJU, PREGLEDU I OCJENI PONUDA
1. PODACI O POSTUPKU
– Naručitelj: Općina Blato
– Predmet nabave: _________________________ (iz Plana nabave)
– Vrsta postupka i pravna osnova: jednostavna nabava sukladno Zakonu o javnoj nabavi („Narodne novine", broj 120/16., 114/22. i 48/26.) i Pravilniku o provedbi postupaka jednostavne nabave
– Evidencijski broj nabave: _____________
– Procijenjena vrijednost nabave: ___________ € (bez PDV-a)
– Osigurana sredstva za predmetnu nabavu: ___________ € (s PDV-om)
2. POZVANI GOSPODARSKI SUBJEKTI
Poziv za dostavu ponuda br. ____ od ___. ___________ 202_. otpremljen je na adrese gospodarskih subjekata:
a) Naziv gospodarskog subjekta, OIB
b) Naziv gospodarskog subjekta, OIB
c) Naziv gospodarskog subjekta, OIB
3. OTVARANJE PONUDA
Ponude su otvorili predstavnici Povjerenstva dana ___. ___________ 202_. godine u ____ sati.
4. ANALITIČKI PRIKAZ PRAVOVREMENO ZAPRIMLJENIH PONUDA
	Naziv i sjedište ponuditelja
	Broj i datum ponude
	Cijena bez PDV (€)
	Cijena s PDV (€)
	Oblik ponude
	Ostali uvjeti
	Ocjena (valjana/ nevaljana)

	
	
	
	
	
	
	

	
	
	
	
	
	
	

	
	
	
	
	
	
	



Objašnjenja oznaka: + (udovoljava); – (ne udovoljava); n/p (nije primjenjivo)
5. KRITERIJ ZA ODABIR PONUDE
____________________ (najniža cijena uz ispunjenje uvjeta i zahtjeva iz poziva za dostavu ponuda, ili ekonomski najpovoljnija ponuda – izabrati i obrazložiti)
6. PRIJEDLOG ODABIRA
Ponuditelj _______________ (naziv, adresa, OIB), dostavio je ponudu s cijenom _______ € bez PDV-a, odnosno _______ € s PDV-om, koja ispunjava sve uvjete i zahtjeve iz Poziva za dostavu ponuda od ___. ___________ 202_. godine, stoga se predlaže odabir iste.
7. ZAVRŠETAK POSTUPKA
Otvaranje, pregled i ocjena ponuda završeni su dana ___. ___________ 202_. godine u ____ sati.


8. POVJERENSTVO ZA PROVEDBU POSTUPKA JEDNOSTAVNE NABAVE
Ime i prezime: _____________________________________  Potpis: _______________________

Ime i prezime: _____________________________________  Potpis: _______________________

Ime i prezime: _____________________________________  Potpis: _______________________


Obrazac 6.

REPUBLIKA HRVATSKA
DUBROVAČKO-NERETVANSKA ŽUPANIJA
OPĆINA BLATO
Trg dr. Franje Tuđmana 4, 20271 Blato, OIB: 40097918961
KLASA: 
URBROJ: 
Blato, ___. ___________ 202_.
Predmet nabave: ________________________
Evidencijski broj nabave: ____________
Općinski načelnik Općine Blato, na temelju članka 20. Pravilnika o provedbi postupaka jednostavne nabave (KLASA: 406-01/26-01/____, URBROJ: ____________) i Zapisnika o otvaranju, pregledu i ocjeni ponuda od ___. ___________ 202_. godine, donosi:
ODLUKU
o odabiru ponude
I.
U postupku jednostavne nabave za predmet nabave _________________________________ (naziv predmeta), evidencijski broj nabave _________, kao najpovoljnija odabire se ponuda:

– Naziv ponuditelja: _____________________________________
– Sjedište / adresa: _____________________________________
– OIB: ___________________________
– Broj ponude: _______________ od ___. ___________ 202_.
– Cijena ponude bez PDV-a: ___________ €
– Cijena ponude s PDV-om: ___________ €
II.
Po izvršnosti ove Odluke, s odabranim ponuditeljem sklopit će se ugovor o jednostavnoj nabavi odnosno izdati narudžbenica.
Obrazloženje
Postupak jednostavne nabave proveden je sukladno Pravilniku o provedbi postupaka jednostavne nabave Općine Blato i Zakonu o javnoj nabavi („Narodne novine", broj 120/16., 114/22. i 48/26.).
U postupku je _____________________ (navesti koliko gospodarskih subjekata pozvanih, koliko ih je dostavilo ponudu). Nakon otvaranja, pregleda i ocjene ponuda, Povjerenstvo je sastavilo Zapisnik o otvaranju, pregledu i ocjeni ponuda od ___. ___________ 202_. godine, kojim je predloženo odabir gore navedene ponude kao najpovoljnije, sukladno kriteriju ___________________ (najniža cijena / ekonomski najpovoljnija ponuda).
Ponuda odabranog ponuditelja ispunjava sve uvjete i zahtjeve iz Poziva za dostavu ponuda te je u skladu s procijenjenom vrijednošću nabave i osiguranim financijskim sredstvima.
Pouka o pravnom lijeku
Protiv ove Odluke gospodarski subjekt koji ima ili je imao interes za dobivanje ugovora može podnijeti prigovor Općinskom načelniku Općine Blato u roku od tri (3) kalendarska dana od dana dostave Odluke, sukladno članku 22. Pravilnika o provedbi postupaka jednostavne nabave.
(Pouka o pravnom lijeku navodi se samo u postupcima procijenjene vrijednosti veće od 15.000,00 eura.)

Općinski načelnik Općine Blato
_________________________
Jurica Petković, mag. pol. et forens.

Dostaviti:
1. Svim ponuditeljima koji su sudjelovali u postupku,
2. Evidencija,
3. Pismohrana.


Obrazac 7.

REPUBLIKA HRVATSKA
DUBROVAČKO-NERETVANSKA ŽUPANIJA
OPĆINA BLATO
Trg dr. Franje Tuđmana 4, 20271 Blato
OIB: 40097918961
KLASA: 
URBROJ: 
Blato, ___. ___________ 202_.
Predmet nabave: ________________________
Evidencijski broj nabave: ____________
Općinski načelnik Općine Blato, na temelju članka 20. stavka 4. Pravilnika o provedbi postupaka jednostavne nabave, donosi:
ODLUKU
o poništenju postupka jednostavne nabave
I.
Poništava se postupak jednostavne nabave za predmet nabave _________________________________________ (naziv predmeta nabave), evidencijski broj nabave _________.
Obrazloženje
Razlozi poništenja postupka: _____________________________________________________________________ ___________________________________________________________________________________________________ ___________________________________________________________________________________________________

(Navesti razlog: nije zaprimljena nijedna valjana ponuda / cijene ponuda veće od procijenjene vrijednosti, a nisu osigurana dodatna sredstva / radi zaštite javnog interesa / nastupile okolnosti koje onemogućuju provedbu postupka.)
Pouka o pravnom lijeku
Protiv ove Odluke gospodarski subjekt koji ima ili je imao interes za dobivanje ugovora može podnijeti prigovor Općinskom načelniku Općine Blato u roku od tri (3) kalendarska dana od dana dostave Odluke, sukladno članku 22. Pravilnika o provedbi postupaka jednostavne nabave.
(Pouka o pravnom lijeku navodi se samo u postupcima procijenjene vrijednosti veće od 15.000,00 eura.)

Općinski načelnik Općine Blato
_________________________
Jurica Petković, mag. pol. et forens.

Dostaviti:
1. Svim ponuditeljima koji su sudjelovali u postupku,
2. Evidencija,
3. Pismohrana.

























OBRAZLOŽENJE
I. PRAVNI TEMELJ ZA DONOŠENJE
Pravni temelj za donošenje Pravilnika sadržan je u članku 15. stavku 2. Zakona o javnoj nabavi („Narodne novine“, broj 120/16., 114/22. i 48/26.; u daljnjem tekstu: ZJN 2016), kojim je propisano da pravila, uvjete i postupke jednostavne nabave utvrđuje naručitelj općim aktom, te u članku 28. Statuta Općine Blato („Službeni glasnik Općine Blato“, broj 2/21), prema kojem Općinsko vijeće donosi opće akte Općine. Pravilnik ima obilježja eksternog općenormativnog akta s učinkom prema trećima (presuda Visokog upravnog suda RH posl. br. Usoz-272/2023-6 od 29. travnja 2024.), slijedom čega ga donosi predstavničko tijelo.
II. RAZLOZI DONOŠENJA
Zakonom o izmjenama i dopunama Zakona o javnoj nabavi („Narodne novine“, broj 48/26.; ZIDZJN), koji je stupio na snagu 16. svibnja 2026. godine, značajno je izmijenjen sustav jednostavne nabave. Odredbe koje se odnose na jednostavnu nabavu stupaju na snagu 1. rujna 2026. godine, a naručitelji su sukladno članku 86. stavku 3. ZIDZJN-a obvezni svoje opće akte uskladiti s novim odredbama Zakona. Bez usklađenog općeg akta Općina ne bi imala podlogu za provedbu postupaka jednostavne nabave prema novim pragovima.
Važeći Pravilnik o provedbi postupka jednostavne nabave (KLASA: 363-02/19-01/17, URBROJ: 2138/02-01-19-01 od 17. travnja 2019. godine) donesen je prema ranijem zakonskom okviru: vrijednosti su iskazane u kunama, ne uređuje institute koji su u međuvremenu postali obvezni sadržaj općeg akta (detaljna pravila o sukobu interesa, pravna zaštita putem prigovora, primjena elektroničkih sredstava komunikacije), ne predviđa provedbu postupaka kroz modul jednostavne nabave Elektroničkog oglasnika javne nabave RH (EOJN RH) te je i terminološki zastario. Njegovo usklađivanje izmjenama nije svrhovito, pa se predlaže donošenje novog Pravilnika.
Pri izradi Prijedloga korištene su i Smjernice za provedbu postupaka jednostavne nabave Ministarstva gospodarstva, Uprave za politiku javne nabave (verzija 2.0, srpanj 2026.).
III. SAŽETAK KLJUČNIH RJEŠENJA PRIJEDLOGA
· pragovi jednostavne nabave: manje od 50.000,00 eura za robu i usluge, odnosno 100.000,00 eura za radove (bez PDV-a);
· razgraničenje postupaka u četiri vrijednosna razreda, s postupnim jačanjem formalnosti razmjerno vrijednosti nabave;
· obvezna provedba postupaka procijenjene vrijednosti veće od 15.000,00 eura kroz modul jednostavne nabave EOJN RH;
· obvezna javna objava poziva za dostavu ponuda za nabave veće od 25.000,00 eura (roba i usluge), odnosno 45.000,00 eura (radovi), uz zakonom propisane iznimke koje se moraju obrazložiti;
· pravna zaštita: prigovor Općinskom načelniku za nabave veće od 15.000,00 eura, o kojem se odlučuje rješenjem u upravnom postupku sukladno članku 156. Zakona o općem upravnom postupku, u roku od 8 dana; rješenje je upravni akt protiv kojeg je dopušteno pokretanje upravnog spora; uređen je i rok mirovanja;
· detaljna pravila o sprječavanju, prepoznavanju i uklanjanju sukoba interesa (čl. 75.–83. ZJN 2016), uključujući izjave o nepostojanju sukoba interesa;
· plan nabave i registar ugovora u EOJN RH, s pragom unosa od 5.000,00 eura;
· standardizirani obrasci akata u postupku (odluke, zapisnici, poziv, ponudbeni list) u prilogu Pravilnika;
· izvršne ovlasti u provedbi postupaka (odluke o početku, odabiru i poništenju, sklapanje ugovora, odlučivanje o prigovoru) zadržava Općinski načelnik, dok upravne i stručne poslove obavlja nadležni upravni odjel.


IV. PROVEDENO SAVJETOVANJE S JAVNOŠĆU
Sukladno članku 11. Zakona o pravu na pristup informacijama („Narodne novine“, broj 25/13., 85/15. i 69/22.), o nacrtu Pravilnika provedeno je savjetovanje sa zainteresiranom javnošću u razdoblju od 14. srpnja do 4. kolovoza 2026. godine, objavom na mrežnim stranicama Općine Blato. U savjetovanju je sudjelovao jedan sudionik, koji je podnio jednu načelnu primjedbu i tri primjedbe na pojedine članke nacrta (odredbe o pravnoj zaštiti — članci 22. i 23.), s prijedlogom usklađivanja s člankom 156. Zakona o općem upravnom postupku i Smjernicama Ministarstva gospodarstva.
Sve zaprimljene primjedbe su prihvaćene i ugrađene u konačni Prijedlog Pravilnika (članak 22. stavci 5., 6., 8. i 10. te članak 23. stavci 1. i 4.). Izvješće o provedenom savjetovanju objavljeno je na mrežnim stranicama Općine Blato i prilaže se ovom materijalu.
V. FINANCIJSKA SREDSTVA POTREBNA ZA PROVEDBU
Za provedbu Pravilnika nije potrebno osigurati dodatna financijska sredstva u Proračunu Općine Blato. Korištenje modula jednostavne nabave EOJN RH za naručitelje je besplatno.
VI. STUPANJE NA SNAGU I PRIJELAZNI REŽIM
Predlaže se da Pravilnik stupi na snagu osmog dana od dana objave u „Službenom glasniku Općine Blato“.
VII. PRIJEDLOG
Slijedom navedenoga, predlaže se Općinskom vijeću Općine Blato da razmotri Prijedlog i donese Pravilnik o provedbi postupaka jednostavne nabave u Općini Blato u predloženom tekstu.

OPĆINSKI NAČELNIK
